Μιλώντας στον τηλεσταθμό MEGA, ο Δ. Καρελλάς τόνισε ότι η κυβέρνηση μπόρεσε απλά να συγκρατήσει -σε σχέση με πέρυσι- το ποσοστό των υποσιτιζόμενων μαθητών και προανήγγειλε τη συνέχιση του προγράμματος ανθρωπιστικής κρίσης το 2016.

Παράλληλα, αναφέρθηκε στην πιλοτική χορήγηση δεκατιανού σε περίπου 64 σχολεία και 11.000 παιδιά σε «θύλακες φτώχειας», κυρίως στην Αττική.

Σκοπός του υπουργείου, να παράσχει ζεστό γεύμα σε όλα ανεξαιρέτως τα παιδιά, με στόχο αυτό να γίνει εφικτό μέσα στο 2016. Ήδη έχουν συγκεντρωθεί για το πρόγραμμα χρήματα από δωρεές.